**Antonio Guayre Betancor Perdomo**, coñecido como **Guayre**, nado nas Palmas de Gran Canaria (Canarias) o 23 de abril de 1980, é un exfutbolista profesional internacional español cuxo último equipo foi o Lugo da Liga Adelante. Xogaba como mediapunta ou dianteiro.

Traxectoria
-----------

### Clubs

Formouse na canteira da Unión Deportiva Las Palmas, club co que debutou en Primeira División o 14 de outubro de 2000. Na súa primeira tempada na máxima categoría xogou 31 partidos e anotou oito goles.

Finalizada esa campaña, o Villarreal CF pagou 6 millóns de euros pola nova promesa canaria. Alí xogou durante cinco tempadas, e destacou até ser convocado pola Selección nacional de fútbol, pero perdeu a confianza do técnico Manuel Pellegrini e foi fichado en 2006 polo Celta de Vigo como reforzo para afrontar a Copa da UEFA, pero ese ano as lesións cebáronse con el e apenas puido disputar 300 minutos en toda a tempada. O 30 de xullo de 2008, chegou a un acordo co Celta de Vigo para desvincularse do club. Pouco despois ficha polo CD Numancia de Primeira División, onde tampouco tivo continuidade polo seu estado físico, rescindindo o contrato tras acumular só 194 minutos en toda a tempada.

Finalmente, en xullo de 2009 volveu ao seu equipo de orixe, a UD As Palmas, terminando a relación contractual en xuño de 2011. Nestas dúas tempadas apenas xoga debido a diversas lesións, que o deixan sen equipo durante un ano enteiro e sen disputar un partido dende o 24 de abril de 2011 até o 31 de xullo de 2012 en que xoga un encontro como proba para fichar polo Cádiz CF. Con todo non asinaría finalmente polo equipo gaditano por problemas coas fichas. En novembro pasa a estar de proba Lugo da Liga Adelante, pasando a ter ficha como xogador o 16 de xaneiro de 2013. Tras sufrir graves molestias no seu nocello esquerdo o 23 de abril de 2013 decide retirarse como xogador profesional de fútbol.

### Equipos

*Datos actualizados a 15 de xaneiro de 2013*

| Club | Temporada | Competición | Partidos | Goles |
| --- | --- | --- | --- | --- |
| UD Las Palmas B | 1999-2000 | Terceira División | - | - |
| UD Las Palmas | 2000-2001 | Primeira División | 33 | 8 |
| Villarreal CF | 2001-2002 | Primeira División | 34 | 4 |
| 2002-2003 | Primeira División | 35 | 4 |
| 2003-2004 | Primeira División | 39 | 3 |
| 2004-2005 | Primeira División | 33 | 8 |
| 2005-2006 | Primeira División | 22 | 3 |
| Champions League | 4 | 1 |
| Celta de Vigo | 2006-2007 | Primeira División | 10 | 1 |
| 2007-2008 | Segunda División | 10 | 0 |
| CD Numancia | 2008-2009 | Primeira División | 6 | 0 |
| UD Las Palmas | 2009-2010 | Segunda División | 16 | 1 |
| Copa do Rei | 1 | 1 |
| 2010-2011 | Segunda División | 12 | 3 |
| Copa do Rei | 1 | 0 |
| CD Lugo | 2013 | Segunda División | 2 | 0 |

### Internacional

Foi internacional coa selección de fútbol de España nunha ocasión, no partido que enfrontou o 9 de febreiro de 2005 á selección contra San Marino, en partido valedoiro para a clasificación para o Mundial de Alemaña con vitoria para o combinado español por 5-0.

Notas
-----

1. ↑  Traspasos
2. ↑  "Chegan Guayre, Lamas, Beranger e Pignol". Arquivado dende o orixinal o 16 de outubro de 2019. Consultado o 05 de novembro de 2012.
3. ↑  "Sportec". Arquivado dende o orixinal o 17 de febreiro de 2012. Consultado o 03 de setembro de 2018.

Véxase tamén
------------

### Ligazóns externas

* Datos do xogador en futbolme.com *(en castelán)*
* Datos do xogador en Transfermarkt *(en inglés)*
* Datos do xogador en National Football Teams *(en inglés)*

| * v
* c
* e
Club Deportivo Lugo – 2012-13 |
| --- |
| 
* 1 - José Juan
* 2 - De Coz
* 3 - Fran Pérez
* 4 - Víctor Marco
* 5 - Pita
* 6 - Javi Rey
* 7 - Pablo Álvarez
* 8 - Seoane
* 9 - Óscar Díaz
* 10 - Airam
* 11 - Manu (c)
* 13 - Yoel
* 14 - Héctor Font
* 15 - Belfortti
* 16 - V. Díaz
* 17- Guayre
* 18 - Tonetto
* 19 - Quiroga
* 20 - R. Durán
* 22 - Pavón
* 23 - Iago Díaz
* 24 - Iván Pérez
* 25 - Tena
* Quique Setién (adestrador)

 |

|  |  |
| --- | --- |
| Control de autoridades | 
* Wd: Q602380
* As: 197
* BDFutbol: 255
* EUfootballInfo: 25634
* NFT: 9991
* Soccerway: 59193
* Transfermarkt: 7843

 |